Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: 217/1998. (XII. 30.) Korm. rendeletet (a továbbiakban:
Paragraph Index: 827

20. § Az Ámr. 58. §-ának (3) és (7) bekezdése helyébe a következõ rendelkezés lép: „(3) A rendszeres személyi juttatások körébe tartozik a teljes és részmunkaidõben foglalkoztatottak alapilletménye — ideértve az egy havi külön juttatást is —, illetménykiegészítése, illetménypótléka, illetve azok a juttatások, amelyek részükre havonta, évente rendszeresen ismétlõdve kerülnek kifizetésre.” „(7) A létszám-elõirányzat magában foglalja a (2) bekezdés szerinti személyi juttatások elõirányzatából foglalkoztatható — és a feladatok ellátásához a felügyeleti szerv által, illetve jogszabályok alapján a költségvetés tervezésekor meghatározott — költségvetési engedélyezett létszámkeretet (álláshelyet) és az éves átlagos statisztikai állományi létszámot (a továbbiakban: átlaglétszám). Tájékoztató jelleggel be kell mutatni a tárgyév elsõ napján foglalkoztatott tényleges és munkajogi nyitólétszámot, valamint az év utolsó napján nyilvántartott tényleges és munkajogi zárólétszámot, továbbá — a Honvédelmi Minisztérium kivételével — a betöltetlen álláshelyek számát az érvényes elõmeneteli rendszer fõbb munkaköri csoportjaira, besorolási, fizetési osztályaira, fokozataira vonatkozó elõírások figyelembevételével.”

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes